钦定古今图书集成/明伦汇编/氏族典/第321卷 > 《廖用贤尚友录》 > 曾肇
## 钦定古今图书集成/明伦汇编/氏族典/第321卷 > 《廖用贤尚友录》 > 曾肇

按《宋史曾巩传》：“巩弟肇，字子开，举进士，调黄岩簿。用
荐为郑州教授，擢崇文校书，馆阁校勘，同知太常礼
院，迁国史编修官，进吏部郎中，迁右司，为《神宗实录》
检讨。元祐初，擢起居舍人。未几，为中书舍人，以宝文
阁待制知颍州，徙邓、齐、陈州、应天府。入为吏部侍郎，
出知徐州，历泰州、海州。徽宗即位，复召为中书舍人”，
迁翰林学士。建中靖国元年，出知陈州，历太原、应天
府、扬、定二州。崇宁初，落职，谪知和州，徙岳州，继贬濮
州团练副使，安置汀州。四年，归润而卒。绍兴初，谥曰
“文昭。”子统，至左谏议大夫。